( Návrh )

Komuniké

	Vláda Slovenskej republiky na svojom zasadnutí prerokovala a schválila iniciatívny návrh projektu tvorby a rozvoja Národného Schengenského informačného systému, ktorého hlavné zásady sú dané Schengenským dohovorom. 

Funkčný Národný Schengenský informačný systém a jeho napojenie na súčasný Centrálny Schengenský informačný systém  je jeden z najdôležitejších predpokladov na voľný pohyb osôb a vecí a zrušenie kontrol na vnútorných hraniciach v Schengenskom priestore, ktorému je potrebné venovať zo strany štátnych orgánov Slovenskej republiky prioritnú pozornosť, najmä s ohľadom na asociačné snahy Slovenskej republiky o vstup do Európskej únie. Praktická realizácia úloh vytýčených v predloženom návrhu  bude znamenať najmä splnenie jednej zo základných podmienok predvstupových aktivít na území Slovenskej republiky.